User:Үндэсний цэцэрлэгт хүрээлэн/sandbox

'''“ҮНДЭСНИЙ ЦЭЦЭРЛЭГТ ХҮРЭЭЛЭН” ОНӨТҮГ-ийн ТОВЧ ТАНИЛЦУУЛГА' Нийслэлийн Иргэдийн Төлөөлөгчдийн Хурлын шийдвэр, Нийслэлийн Засаг дарга бөгөөд Улаанбаатар хотын Захирагчийн 2009 оны 230 дугаар захирамжаар Үндэсний цэцэрлэгт хүрээлэнг 2009 оны 05 дугаар сарын 08-ны өдөр байгуулсан.

Алсын хараа : Нийслэл хотын Туул голын ундны эх үүсвэрийг хамгаалах, байгалийн тэнцвэрт байдлыг хадгалах, үндэсний хэв маягыг агуулсан олон улсын жуулчдын сонирхолыг татсан цэцэрлэгт хүрээлэнг бий болгох.

Зорилго: Нийслэлийн Туул голын ундны эх үүсвэрийг хамгаалах, агаарын бохирдлыг бууруулан ногоон байгууламжийг нэмэгдүүлэх, олон нийтийн амралт, чөлөөт цагийг зөв зохистой өнгөрүүлэх, эрүүл эко орчныг бүрдүүлэх.

	Зорилт:Ундны усны нөөцийг нэмэгдүүлж, хамгаалалтыг сайжруулах, ногоон байгууламжийг нэмэгдүүлэх, агаарын бохирдлыг бууруулах, амралт чөлөөт цагаа зөв боловсон өнгөрүүлэх эрүүл эко орчинг бий болгох.

	Газар нутгийн хэмжээ: Баянзүрх дүүргийн нутаг дэвсгэр Маршалын гүүрний зүүн хойд хэсгээс Улиастайн гүүр хүртэлх 973 га талбай бүхий газар нутаг хамрагддаг. Улсын хэмжээнд газар нутгийн хэмжэээгээр 1 дүгээрт ордог. Үндэсний цэцэрлэгт хүрээлэн нь талбайн хэмжээгээр дэлхийн алдартай паркуудын нэг болох АНУ-ын Central park-аас 3 дахин том юм.

Төлөвлөлт: Нийт 973 га талбайгаас 183 га талбайн ерөнхий төлөвлөгөөн зураг гарч үүнээс  эхний ээлжийн 30 га талбайн нарийвчилсан ажлын зураг төсөв батлагдсаны  дагуу бүтээн байгуулалтын ажил хийгдсэн. Дараагийн ээлжний 25га болон 50га талбайн тохижилт, бүтээн байгуулалтын ажил үе шаттай хийгдэж байна.Нийт талбайн 15% нь тохижилт, 85% нь ногоон байгууламж байхаар төлөвлөгдсөн.